**Nota informativă la proiectul hotărârii Guvernului cu privire la modificarea unor hotărâri ale Guvernului**

|  |
| --- |
| * + - 1. Denumirea autorului și, după caz, a participanților la elaborarea proiectului |
| Biroul migrație și azil din subordinea Ministerului Afacerilor Interne |
| 2. Condițiile ce au impus elaborarea proiectului de act normativ și finalitățile urmărite |
| Proiectul a fost elaborat întru executarea prevederilor Art. VI din Legea nr. 139/2020 pentru modificarea unor acte normative.  Legea nr. 139/2020 a asigurat realizarea angajamentelor asumate de Republica Moldova pe Acordul de Asociere, și a creat pre-condiții pentru reducerea riscurilor excluziunii sociale a imigranților, asigurarea ordinii publice și securității naționale prin informarea din momentul legalizării șederii referitor la statutul juridic acordat în țara noastră. În cadrul procesului de promovare a legii a fost efectuată și analiza impactului.  Clauza de adoptare a proiectului este Articolul 5 din Legea nr. 274/2011 privind integrarea străinilor în Republica Moldova care stabilește măsurile de integrare oferite străinilor și procedura de operaționalizare.  Proiectul de hotărâre propus are un conținut preponderent tehnic, de asigurare a implementării operaționale a cadrului legal existent, de ajustare a terminologiei la prevederile legislației revizuite în domeniul integrării străinilor și revizuirea condițiilor de desfășurare a programului de integrare.  Totodată este prevăzută ajustarea cadrului normativ ce vizează accesul la sistemul de Asigurare Obligatorie de Asistență Medicală (AOAM) la prevederile cadrului legal modificat prin Legea nr. 139/2020, prin excluderea neconcordanțelor. Astfel, în conformitate cu prevederile Art. 9 al Legii nr. 1585/1998 cu privire la asigurarea obligatorie de asistență medicală:  “(1) Străinii specificați la art. 2 alin. (1) lit. a)–c) din Legea nr. 274 din 27 decembrie 2011 privind integrarea străinilor în Republica Moldova, încadrați în muncă în Republica Moldova în baza unui contract individual de muncă, încheiat în temeiul legislației Republicii Moldova, străinii titulari ai dreptului de ședere permanentă în Republica Moldova, precum și beneficiarii de protecție internațională au aceleași drepturi și obligații în domeniul asigurării obligatorii de asistență medicală ca și cetățenii Republicii Moldova, în conformitate cu legislația în vigoare, dacă tratatele internaționale nu prevăd altfel.  (2) Străinii cărora li s-a acordat dreptul de ședere provizorie pe teritoriul Republicii Moldova pentru reîntregirea familiei, pentru studii, pentru activități umanitare, de voluntariat sau religioase au obligația de a se asigura în mod individual, achitând prima de asigurare obligatorie de asistență medicală similar cetățenilor Republicii Moldova care achită prima de asigurare stabilită în sumă fixă, dacă tratatele internaționale nu prevăd altfel.”.  Hotărârea Guvernului nr. 1246/2018 în punctele 29-30 ale Regulamentului privind acordarea/suspendarea statutului de persoană asigurată în sistemul asigurării obligatorii de asistență medicală depășește cadrul legal actual, acceptând situația utilizării poliței de asigurare facultativă de către străini, contrar prevederilor legale. Ținând cont de faptul că străinii sunt egalați cu cetățenii Republicii Moldova la capitolul accesul la AOAM urmează a fi asigurată reglementarea corespunzătoare. |
| 3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene |
| Nu este necesară transpunerea |
| 4. Principalele prevederi ale proiectului și evidențierea elementelor noi |
| Proiectul prevede:   * revizuirea terminologiei prin prisma Legii nr. 139/2020 pentru modificarea unor acte normative, precum și Legii nr. 200/2010 privind regimul străinilor în Republica Moldova; * revizuirea temeiului de prelungire a cazării beneficiarilor programelor de integrare în centrele de cazare; * stabilirea termenului de completare a fișei de evaluare a nevoilor individuale pentru beneficiarii de protecție internațională, incluși în programul de integrare; * ajustarea cadrului normativ ce vizează accesul la sistemul de Asigurare Obligatorie de Asistență Medicală (AOAM) la prevederile cadrului legal. |
| 5. Fundamentarea economico-financiară |
| Implementarea proiectului dat se va efectua din bugetul instituțiilor responsabile în limita resurselor disponibile.  Proiectul are menirea de a ajusta terminologia, fără a fi inițiate noi activități.  Cu referire la modificarea Hotărârii Guvernului nr. 1246/2018, remarcăm că modificarea expusă nu va genera cheltuieli suplimentare din bugetul de stat, reieșind din faptul că  străinii care desfășoară activitate de voluntariat in Republica Moldova au fost deja încadrați în sistemul AOAM prin reglementările  Legii nr.139/2020 în vigoare din 01.01.2021. |
| 6. Modul de încorporare a actului în cadrul normativ în vigoare |
| Prezentul proiect de hotărâre a Guvernului propune atât modificarea unor acte normative, cât și completarea acestora cu unele prevederi noi. Actele normative vizate sunt:   * Hotărârea Guvernului nr. 1023/2012 cu privire la aprobarea Regulamentului Centrului de cazare; * Hotărârea Guvernului nr. 1024/2012 pentru aprobarea Regulamentului privind procedura și condițiile de închiriere a locuințelor destinate străinilor beneficiari ai programelor de integrare și beneficiarilor de protecție internațională; * Hotărârea Guvernului nr. 553/2017 cu privire la instituirea centrelor de integrare pentru străini; * Hotărârea Guvernului nr. 1246/2018 pentru aprobarea Regulamentului privind acordarea/suspendarea statutului de persoană asigurată în sistemul asigurării obligatorii de asistență medicală. |
| 7. Avizarea și consultarea publică a proiectului |
|  |
| 8. Constatările expertizei anticorupție |
|  |
| 9. Constatările expertizei de compatibilitate |
| Nu necesită transpunerea |
| 10. Constatările expertizei juridice |
|  |

**Secretar de stat Serghei DIACONU**